Luettelo animaatiosarjan Lego Ninjago jaksoista
Neljäs tuotantokausi: Elementaaliturnaus / Elementtiturnaus

| # | Nimi | Ensiesitys | Suomen ensiesitys |
| --- | --- | --- | --- |
| 35 | "Kutsu" (engl. The Invitation) | 23. helmikuuta 2015 | 27. maaliskuuta 2015 (DVD) |
Ninjat olivat ajautuneet erilleen Zanen menetyksen myötä. Lloyd yrittää turhaan koota heidät taas yhteen. Sitten he saavat tiedon Zanen elossaolosta salaperäisiltä henkilöiltä, jotka kutsuvat heidät mestari Chenin järjestämään Elementaaliturnaukseen. Sensei Wun ja Nyan jäädessä korjaamaan Destiny's Bountya, Garmadon lähtee Ninjojen mukaan varmistaakseen, etteivät nämä joudu vaikeuksiin. Samalla Ninjat saavat tietää muista elementaalimestareista. Sillä välin uudessa kehossa oleva Zane on vankina Chenin saarella.
| 36 | "Vain yksi selviää" (engl. Only One Can Remain) | 2. maaliskuuta 2015 | 27. maaliskuuta 2015 (DVD) |
Elementaaliturnauksen osanottajat saapuessa perille, Garmadon kertoo Chenin olleen hänen entinen senseinsä ja olevan karkotettuna saarella, koska tämä oli ollut kärmeisten puolella ja huijannut elementaalimestarit vuosia sitten toisiaan vastaan. Chen kertoo kuinka kilpailijat pääsevät eteenpäin, jos nämä saavat taisteluissa haltuunsa Jademiekat. Ensimmäisessä haasteessa ainut kilpailija, joka jää ilman Jademiekkaa, on Karlof, metallin mestari. Kai puolestaan on ihastunut viereissä huoneessa olevaan tyttöön Skyloriin, mutta vakoillessaan tätä huomaa tämän kykenevän käyttämään tulta. Lisäksi Chenin talon alta Ninjat saavat selville, että turnauksen häviäjät joutuvat töihin tehtaalle ja heidän voimansa imetään pois salaperäisellä sauvalla, joka oli jo vienyt Zanen voimat.
| 37 | "Kaksintaistelut" (engl. Versus) | 9. maaliskuuta 2015 | 27. maaliskuuta 2015 (DVD) |
Muistinsa menettänyt Zane näkee vankityrmässä unta sinertävästä lohikäärmeestä ja kuulee päässään P.I.X.A.L.:n äänen. Sensei Wu ja Misako lähettävät Nyan selvittämään missä Garmadon ja Ninjat olivat. Elementaaliturnauksessa nopeuden mestari Griffin Turner voittaa painovoiman mestari Gravisin, ajatusten mestari Neuro voittaa luonnon mestari Bolobon, ja Kai voittaa savun mestari Ashin. Kun Chenin oikeankädenmies Clouse epäilee Ninjojen yrittävän selvittää heidän suunnitelmiaan, Chen muuttaa taistelujärjestystä niin, että Jay ja Cole joutuvat taistelemaan toisiaan vastaan. Ninjat yrittävät houkutella Neuron auttamaan Chenin suunnitelmien selvittämisessä. Zane onnistuu pakenemaan ja siirtää P.I.X.A.L.:n neurokovalevyn sisäänsä, mutta joutuu uudestaan vangituksi. Neuro saa selville Chenin keräävän voimia salaperäiseen loitsuun, joka on sivulla 149. Jay ja Cole ovat ristiriidassa taistelemisesta ystävyyden sekä Nyan tunteiden vuoksi. Lopulta Cole antaa itsensä hävitä tarkoituksella, kun Chen uhkaa julistaa molemmat häviäjiksi.
| 38 | "Ninjarulla" (engl. Ninja Roll) | 16. maaliskuuta 2015 | 27. maaliskuuta 2015 (DVD) |
Kain aiempi tapaama tyttö Skylor on ”pihkaksi” kutsutun voiman mestari, jolla on kyky imeä vastustajansa voimia ja käyttää niitä itse. Skylor voittaa taistelun Jacob Pevsneria, äänen mestaria, vastaan. Seuraava taistelu on Lloydin sekä muodon mestari Camilen välillä. Taistelu käydään siten, että muut osanottajat valitsevat joko Lloydin tai Camilen joukkueen ja jokainen joka kulkee rullaluistimilla joukkuekisassa Jademiekan kanssa yhden kierroksen, saa joukkuelleen pisteen. Yritettyään kilpailun aikana vakuuttaa elementaalimestarit Chenin epäluotettavuudesta, Ninjat järjestävät samalla asian niin, että Lloyd etenee turnauksessa jatkoon. Samaan aikaan Cole onnistuu löytämään Zanen tyrmän ja Nya saapuu Dareth mukanaan Chenin saarelle.
| 39 | "Vakoojat" (engl. Spy For a Spy) | 23. maaliskuuta 2015 | 27. maaliskuuta 2015 (DVD) |
Cole ja Zane suunnittelevat pakoa ja yrittävät keksiä keinon vapauttaa samalla muutkin elementaalimestarit. Varjojen mestari Shadow on voittanut myrkyn mestari Toxin ja varmistanut olevansa viimeinen kahdeksasta seuraavalle kierrokselle etenevästä kilpailijasta. Epäilyjen hälventämiseksi Chen yrittää teeskennellä osanottajille varastavansa häviäjien elementaalivoimat vain antaakseen ne turnauksen voittajalle. Nya saapuu valeasussa Ninjojen ja Garmadonin avuksi. Kun Kai antaa sisarelleen Neuron keräämät tiedot, Nya paljastaa turnauksen kilpailijoiden joukossa olevan vakooja. Kaikki epäilevät Shadowia vakoojaksi, mutta heidän kaikkien tietämättä todellinen vakooja on Skylor, joka on myös Chenin tytär.
| 40 | "Jahti" (engl. Spellbound) | 30. maaliskuuta 2015 | 27. maaliskuuta 2015 (DVD) |
Elementaaliturnauksen kärkikahdeksikko saa tehtäväksi taistella Jademiekan sijaan Nyan vangitsemisesta. Ninjojen oli löydettävä Nya ennen muita. Saarelta löytyi onneksi apuvälineitä, kuten Elektrorobotti, ja lisäksi Garmadon sekä Lloyd löysivät Nyan jättämiä johtolankoja. Garmadon kertoo myös pojalleen menneisyydestään ja kuinka oli Chenin vakuuttamana saanut Misakon rakastumaan väärentämällä Wun kirjoittaman kirjeen omakseen. Kun kärmeiset olivat hyökänneet ensin ihmisten kimppuun, Garmadon oli pettänyt Chenin tämän käännyttyä niiden puolelle. Kärmeiset oli pyhien huilujen avulla vangittu holveihin, Chen ja Clouse maanpakoon sekä Arcturuksen johtamat Anacondrai-kenraalit karkotettu Kirottuun maailmaan. Hävinneet elementaalimestarit suunnittelevat edelleen pakoa, mutta Dareth tuodaan myös vangiksi. Sillä välin Chen kätyreineen kukistaa jäljellä olevat kilpailijat Lloydia lukuun ottamatta ja Skylor paljastaa Kaille olevansa vakooja. Nya saa selville Chenin pyrkivän muuttamaan itsensä ja palvelijansa Anacondrai-heimon kärmeisiksi.
| 41 | "Unohtunut Elementti" (engl. The Forgotten Element) | 31. maaliskuuta 2015 | 27. maaliskuuta 2015 (DVD) |
Kaikki vangit tuodaan Anacondrai-kultin maanalaiseen piilopaikkaan ja heidän voimansa imetään Anacondraiksi muuttavaa loitsua varten. Skylorin suostuttelemana Chen yrittää suostutella Kain auttamaan Lloydin voimien saamisessa ja Kai uskottelee olevansa tämän puolella. Nya, Lloyd ja Garmadon murtautuvat Chenin linnaan, mutta he jäävät kiinni. Cole ottaa käyttöön vankien rakentaman Lohkareentuhoajan ja aloittaa pakosuunnitelman toteuttamisen. Chen varastaa myös Lloydin voimat. Mutta sitten Skylor ja Kai varastavat elementaalisauvan ja Kai tuhoaa sen, palauttaen muiden voimat. Chen ja kultin jäsenet kuitenkin pakenevat Skylor mukanaan.
| 42 | "Lohikäärmeen päivä" (engl. The Day of The Dragon) | 1. huhtikuuta 2015 | 27. maaliskuuta 2015 (DVD) |
Chenin saari on elementaalimestareiden hallinnassa ja Nya ilmoittaa tilanteesta Wulle ja Misakolle. Clousen ehdotuksesta he yrittävät käyttää Skylorin keräämiä voimia Anacondraiksi muuttavaa loitsua varten. Skylor taas tajuaa isänsä välittävän enemmän voimasta kuin perheestään. Zane alkaa jälleen nähdä näkyjä lohikäärmeestä ja saa näyn lopulta hallintaansa. Clouse yrittää lähettää Garmadonin Kirottuun maailmaan, mutta päätyykin lopulta sinne itse. Chen saa kuitenkin vangittua sekä Skylorin että Kain. Skylorin avulla Chen onnistuu palvelijoineen muuttumaan Anacondraiksi. Tatuointien vuoksi muutos vaikuttaa myös Skyloriin ja Garmadoniin. Chen joukkoineen matkustaa Ninjagoon, mutta Zanen ja Kain opastamana kaikki elementaalimestarit oppivat hallitsemaan omat elementaalilohikäärmeensä ja pääsevät palaamaan Ninjagoon.
| 43 | "Suurin pelko" (engl. The Greatest Fear of All) | 2. huhtikuuta 2015 | 27. maaliskuuta 2015 (DVD) |
Elementaalimestarit pääsevät lohikäärmeillään takaisin Ninjagoon, mutta Chen ei ole vielä tehnyt hyökkäystä. Chenin palvelijat saavat selville, että muodonmuutosloitsu jää pysyväksi vain oikean Anacondrain olemuksella. Ninjat vierailevat vankilassa Pythorin luona, toivoen saavansa tältä apua Chenin pysäyttämiseen. Sitten Anacondrai-kultin jäsenet murtautuvat vankilaan ja Pythorin hien tehdessä Garmadonin muutoksen pysyväksi, he tajuavat kultin tulleen juuri sen vuoksi. Pyhtor paljastaa myös kärmeisten hyökänneen ensin ihmisten kimppuun, koska Chen oli uskotellut näille ihmiset vihollisiksi. Chen saa Pyhtorin kiinni ja pakottaa tämän juoksupyörään suorotan kanssa saadakseen tarpeeksi hikeä. Lopulta Chen aloittaa hyökkäykset useaan kylään yhtä aikaa ja saa elementaalimestarit jakautumaan erilleen.
| 44 | "Muinaisten sola" (engl. The Corridor of Elders) | 3. huhtikuuta 2015 | 27. maaliskuuta 2015 (DVD) |
Chenin Anacondrai-joukot ovat aloittaneet hyökkäykset ja ajaneet elementaalimestarit erilleen toisistaan. Chen on myös ottanut valtaansa radioaallot ja kertoo Wulle ja Misakolle totuuden Garmadonin kirjeestä. Pythor pakenee juoksupyörästä ja löytää Chenin loitsukirjaan, päättäen viedä sen Ninjoille Chenin kukistamiseksi. Neuron kykyjen avulla elementaalimestarit saadaan taas yhteen ja Ninjat päättävät suostutella kaikki Ninjagon asukkaat taistelemaan Chenin joukkoja vastaan Muinaisten solassa. Taistelu alkaa näyttää epätoivoiselta, kunnes Pyhtor saapuu loitsukirjan kanssa. Vain oikeiden Anacondrai-kenraalien henget voisivat pysäyttää Chenin, mutta näiden vapauttamiseksi Kirotusta maailmasta heidän alkuperäisen kiroajansa, Garmadonin, on otettava näiden paikka. Epäröinnin jälkeen Lloyd suostuu tähän ja Anacondrai-kenraalien henget lähettävät Chenin joukot Kirottuun maailmaan ja palauttavat Pythorin normaaliin kokoonsa. Entiselleen palautunut Skylor ottaa isänsä nuudelibisneksen käsiinsä. Garmadonin muistoksi kaiverretaan solaan patsas ja Chenin loitsukirja poltetaan. Mutta Ninjojen huomaamatta tuntematon kummitusmainen olento lentää alueella ja toistaa Lloydin sanan: "Huomen".